runetrust/blame-folketinget-dk huggingface dataset:
Frederik Vad (S), 2023-10-05:
Så kunne jeg godt tænke mig at spørge hr. Sjúrður Skaale, om der, når hr. Sjúrður Skaale kigger ud over verden eller ud over rigsfællesskabet, er noget, som han synes vi skal holde øje med i den kommende sæson.
Har han nogle vise ord eller en eller anden betragtning her på falderebet, som er god for os parlamentarikere her i Tinget lige at få med på vores færd ind i den nye folketingssæson?
Sjúrður Skaale (JF), 2023-10-05:
Jeg stemte ikke i den sag, jeg holdt mig udenfor, og jeg ser det som en rent dansk sag.
Så jeg har ikke nogen mening.
Jeg har måske en holdning til det, men jeg har ikke som politiker nogen sådan politisk mening om det, og jeg siger ikke noget om det.
Det er en dansk, indenrigspolitisk sag.
Pernille Vermund (NB), 2023-10-05:
Altså, prøv at høre, der må være masser af penge i den landbrugsaftale, som man kan sende ud til kommunerne for at få gang i det her.
Og hvis det er arbejdskraft, der mangler, så få nogle private folk på.
Lige om lidt kommer vi til sættemøde i forhold til finanslovsforhandlingerne, og jeg kan love, at hvis det er penge, der mangler, er vi klar til at finde dem.
Men det er simpelt hen for ringe, at man sidder med ansvaret for to store aftaler, nærmest hele Folketinget står bag, vi ser de billeder, som vi har set i årevis, og regeringen overhovedet ikke handler.
Sólbjørg Jakobsen (LA), 2023-10-05:
Når regeringen har annonceret, at de vil nedlægge jobcentrene, så har jeg fået en oplevelse af, at der er sket en lille forvirring ude blandt flere om, om jobcentrene skal lukkes.
Jeg savner lidt, at man fra regeringens side går ud og siger, at det ikke er en lukning af jobcentrene, og at vi stadig skal have en beskæftigelsesindsats, altså ligesom for at opklare det, så der ikke er den her tvivl.
Mette Frederiksen (S), 2023-10-05:
Som jeg sagde det før, er den primære skattelettelse på beskæftigelsesfradraget, og det er rigtigt, at det er den brede base.
Så er der en ekstraordinær forhøjelse til enlige forsørgere.
Så er der en topskattelettelse, og det vedstår jeg mig aldeles.
Og så er der en toptopskat.
Men det er helt rigtigt, at når det er den brede base, vedrører det også mange flere mennesker.
Det er helt rigtigt.
Sigurd Agersnap (SF), 2023-10-05:
Det er jo helt rigtigt, hvad statsministeren siger, også som jeg læser tallene fra Skatteministeriet.
Men grunden til, at man bruger flest penge på beskæftigelsesfradraget, er jo, at der er flest mennesker i bunden af indkomsterne.
Men beskæftigelsesfradraget kommer alle til gavn, og når man kigger på tallene, er dem, der får mest ud af den samlede skattereform, dem, der i dag tjener over topskattegrænsen, altså 570.000 kr. til 2,5 mio. kr.
Derfor synes jeg, det er at skævvride debatten, når man siger, at det er en skattelettelse i bunden af arbejdsmarkedet.
Mette Frederiksen (S), 2023-10-05:
Altså, i den skattereform, der ligger i regeringsgrundlaget, går langt hovedparten af midlerne til beskæftigelsesfradraget – jo, det gør det.
Det er langt hovedparten, der går til beskæftigelsesfradraget, og så er der en særlig forhøjelse til enlige forsørgere.
Så er der en lempelse i forhold til topskatten, og så er der indførelse af en toptopskat, som så går, kan man sige, modsat hinanden i toppen.
Men langt overvejende går beløbene i den skattereform, der ligger, til beskæftigelsesfradraget og dermed til folk, der er i beskæftigelse.
Sigurd Agersnap (SF), 2023-10-05:
Både statsministeren og Socialdemokratiets ordfører har i dag talt en del om det at tage ansvar for Danmark.
Og det at tage ansvar er jo også at tage et vist ansvar for den offentlige debat.
Derfor vil jeg gerne høre statsministeren, om ikke det er rigtigt, at regeringens planlagte skattelettelser mere kommer dem til gavn, der i dag betaler topskat, og som tjener mellem 570.000 kr. og 2,5 mio. kr., end dem, som har de laveste indkomster på vores arbejdsmarked.
Mette Frederiksen (S), 2023-10-05:
Ja, selvfølgelig skal der stadig væk være en aktiv arbejdsmarkedspolitik.
Det er jo en af årsagerne til, at vi har den meget, meget lave strukturelle ledighed, vi har i Danmark, og vi i øvrigt ikke har nogen markant større ungdomsarbejdsløshed, hvad der martrer mange andre lande.
Så en aktiv beskæftigelsespolitik skal vi stadig væk have.
Og vi har en tro på, at man kan gøre det – apropos hvad der er blevet spurgt til tidligere – med en højere grad af værdighed og gøre det mere målrettet.
Det er nu ikke kun 3 mio. kr., der skal spares, men det er faktisk 3 mia. kr., og det mener vi kan lade sig gøre.
Det tror vi ikke bliver let, og jeg vil i øvrigt gerne i forlængelse af det, der bliver spurgt til, sige, at det her jo ikke handler om medarbejderne.
For medarbejderne fylder jo det lovgivningsmæssige rum ud, som er skabt herinde, og derfor er der mere behov for at kigge kritisk på noget af den lovgivning, vi selv har lavet, end på medarbejderne.
Samira Nawa (RV), 2023-10-05:
Den åbne dør blev lukket, og det var vel nærmest et samlet Folketing rigtig frustreret over, inklusive regeringen.
Vil statsministeren så ikke her anerkende, at med den beslutning, der er blevet truffet i regeringstoppen, så er opsætningen af havvindmøller og muligheden derfor blevet forsinket?
Hvis man havde fulgt de seks ministeriers anbefaling, var vi kommet meget længere, end vi er i dag.
Det vil jeg godt bede statsministeren om at bekræfte.
Mette Frederiksen (S), 2023-10-05:
Jeg tror ikke, der er blevet sagt, at det er et politisk instinkt, der er på spil.
Jeg tror, der er blevet sagt, at vi havde et ønske – og det delte vi i øvrigt på tværs i regeringen – om at få løst det problem, der var omkring åben dør-projekterne.
Det håber jeg da enhver regering ville gøre, især fordi det jo ikke var politisk drevet, at den åbne dør blev lukket.
Altså, når den åbne dør bliver lukket, er det jo, fordi der kommer en vurdering om, at arbejdet ikke kan fortsætte, og den bliver man som regering selvfølgelig nødt til at anerkende og se om man kan finde en vej i forhold til.
Men jeg tror ikke, der er nogen, der har talt om et politisk instinkt, der på den måde er på spil.
Jeg er ikke sikker på, jeg forstod spørgsmålet helt.
Samira Nawa (RV), 2023-10-05:
Vi kommer lige til at gå tilbage i forhold til det her spørgsmål omkring havvind, for statsministeren har ikke villet svare på, hvorfor processen med at få opsat havvindmøller er blevet forsinket.
Men det, der står tilbage, når statsministeren bliver ved med at henvise til, at det er klimaministerens ressortområde, er jo spørgsmålene: Hvordan kan det så være, at det er udenrigsministeren, der udtaler sig?
Hvordan kan det være, at det er udenrigsministeren, der står i spidsen for et havvindudvalg?
Og hvordan kan det være, at udenrigsministeren ovenikøbet også udtaler, at det både er hans eget og statsministerens politiske instinkt, der er på spil her i forbindelse med åben dør-projekterne?
Mette Frederiksen (S), 2023-10-05:
Nu bliver der så også spurgt til førtidspensions- og fleksjobreformen, og det er rigtigt, at den var jeg meget engageret i som beskæftigelsesminister.
Det gik jo sådan med fleksjobreformen, at der kom flere i fleksjob, efter at vi lavede den reform, end der var før, og det vil jeg da i al beskedenhed tillade mig at glæde mig over, fordi jeg ved, hvor meget det betyder for mange fleksjobbere at have en tilknytning til arbejdsmarkedet, også selv om der måtte være en funktionsnedsættelse eller man har været udsat for en arbejdsskade eller man på anden vis er belastet.
Det tror jeg simpelt hen jeg må sige er så detaljeret et spørgsmål, at jeg ikke kan svare på det på stående fod.
Det kan jeg simpelt hen ikke.
Når jeg er blevet spurgt i dag til, hvordan ressortfordelingen er, så har jeg henvist til det, som skiftende statsministre har gjort, nemlig at det er ressortministeren, der har ansvaret.
Det er ikke ændret i den her regering.
Sólbjørg Jakobsen (LA), 2023-10-05:
Det er jeg helt enig i, og vi bruger jo 12-13 mia. kr. på jobcentrene, så det er cirka en fjerdedel, man tænker der skal skæres rent budgetmæssigt på jobcentrene.
Der er så bare retorikken om, at jobcentrene skal nedlægges, og som beskæftigelsesordfører får man rigtig mange henvendelser om, hvornår det er, jobcentrene skal lukkes.
Og det godt kan være, at det kommer til at hedde noget andet – det ved jeg ikke om regeringen har en plan om – men jeg synes, at vi mangler, at man går ud og siger, at jobcentrene er der ikke nogen planer om skal lukkes.
Så »nedlæggelse af jobcentrene« har måske været en retorik, der har medført nogle misforståelser.
Jon Stephensen (UFG), 2023-10-05:
Personligt har jeg ikke modtaget en krone i støtte, hverken fra CIP eller noget andet, og jeg har heller ikke nogen anelse om, hvordan støtten ellers er blevet givet til Moderaternes partimedlemmer.
Rosa Lund (EL), 2023-10-05:
Tak for det.
Det, som vi trods alt ved, og som jo ikke er gætterier, er, at CIP selv i dag har fortalt, at de har givet økonomisk støtte til kandidater fra seks partier.
Så skal jeg spørge hr. Jon Stephensen, om det er Moderaternes folketingskandidater, som har modtaget den her støtte, om partiet Moderaterne har modtaget støtte fra det her firma.
Tak for det, og tak til hr. Jon Stephensen for muligheden for lige at stille et spørgsmål om en sag, som er meget aktuel.
Det har været fremme flere gange i salen i dag, at mediet Zetland jo har afdækket, at udenrigsministeren muligvis har givet CIP en forlomme.
Hr. Jon Stephensen kender udenrigsministeren en del bedre, end jeg gør, så jeg skal bare høre hr. Jon Stephensen, om hr. Jon Stephensen tror, at der er noget om det.
Mette Frederiksen (S), 2023-10-05:
Og jeg er sådan set enig i analysen, at lukker den lokale skole, er der en risiko for, at det lokale samfund lukker, for det er ofte skolen, der er omdrejningspunktet, og det er også det, der gør, om man som børnefamilie kan se sig selv i enten at flytte til eller blive boende i et lokalsamfund.
Så vi er meget opmærksomme på den her problemstilling.
Desværre er det ikke altid, at det koster lidt mere at drive en lille lokal skole, for nogle steder koster det noget mere.
Men det ændrer ikke på, at vi har en problemstilling her, som vi er opmærksomme på i fællesskab, kan jeg høre.
Kim Edberg Andersen (NB), 2023-10-05:
Nu skal jeg jo ikke udskamme Socialdemokraterne, selv om jeg har lært i politik, at det at udskamme er en god ting at gøre.
Men fordi man ikke gjorde noget rigtigt for 16 år siden, er det jo ikke forklaringen på, at man ikke skal gøre det nu.
Det kan godt være, det ikke skal være staten, men så må vi se på, om det kan ligge hos regionerne.
Virkeligheden er bare, at vi skal have hjulpet på det område.
Jeg har et lille ekstra spørgsmål.
Når de så løber tør for penge i kommunerne, og det gør de faktisk nogle steder, så lukker de de små lokale skoler, og det er, fordi det er lidt dyrere at drive en skole ude i de små lokalområder og det er et spørgsmål om penge.
Er statsministeren opmærksom på den her problemstilling, sådan at man ikke lukker en skole?
For lukker man en skole, lukker man en landsby, og det kommer nok til at koste lidt på taksten.
Mette Frederiksen (S), 2023-10-05:
Jeg kan med det svar, jeg kommer til at give nu, høre, at jeg efterhånden har været virkelig, virkelig mange år, ja, faktisk årtier på, på Christiansborg.
Nu går jeg helt tilbage til kommunalreformen, som ligger mange år tilbage, og en af grundene til, at Socialdemokratiet dengang var skeptisk over for kommunalreformen, var faktisk lige præcis det specialiserede socialområde.
Og hvis man går tilbage og læser, hvad Socialdemokratiet sagde dengang for nu 15-16 år tilbage, vil man se, at det netop var, at nogle af kommunerne ville være for små til nogle af de specialer og nogle af de borgere, som er i en helt særlig livssituation på grund af en funktionsnedsættelse.
Derfor var vores forslag dengang, at man skulle lægge det et andet sted end i kommunerne.
Så jeg beklager, at jeg trækker nogle tråde tilbage til dengang, men det er egentlig bare for at bekræfte, at jeg tror, at vi også har en strukturudfordring på det her område.
Kim Edberg Andersen (NB), 2023-10-05:
Tak for det, formand.
Jeg vil egentlig rulle den lidt tilbage og snakke om handicapområdet.
Vi skal snakke handicappolitik senere i år, og vi skal snakke om en handleplan på handicapområdet.
Når vi skal snakke om handicappede, og hvordan vi hjælper dem ude i kommunerne, ramler vi ind i den virkelighed, at nogle handicap er meget specialiserede, at de er meget ekspertkrævende, og at de små kommuner har ikke ressourcerne.
Derfor har det også altid for Nye Borgerlige været vigtigt, at lige nøjagtig handicapområdet måske blev løftet af staten, for de her mennesker har om nogen brug for at få den bedste hjælp, og jeg er ikke sikker på, at små kommuner kan løfte det.
Jeg tror ikke, det er ondskab, jeg tror, det er på tide, at vi ser det i øjnene og lader staten løfte opgaven.
Er statsministeren enig i det?
Mette Frederiksen (S), 2023-10-05:
Det ved jeg ikke om det har.
Det afgørende må være, at vi får lavet den beskæftigelsespolitik, vi mener er den rigtige, og rigtig meget af den aktive arbejdsmarkedspolitik, vi har ført i det her land, har virket.
Vi har en meget, meget lav arbejdsløshed, og vi har en rekordhøj beskæftigelse.
Så rigtig meget virker.
Men vi kan jo så også se, at vi, ligegyldigt om der er højkonjunktur eller lavkonjunktur, så stadig væk bruger et i vores øjne ret højt beløb på jobcentrene, og det tror vi godt vi kan gøre på en anden måde.
Jeg skal ikke lægge skjul på, at jeg personligt selv er større og stærkere tilhænger af Arnepensionen, end jeg er af seniorpensionen, og det kan jo ikke komme bag på ordføreren, for Arnepensionen er en socialdemokratisk opfindelse – det var kronjuvelen i den daværende socialdemokratiske regerings politiske arbejde.
Seniorpensionen er fra en tidligere regering og er en aftale, som vi ikke er med i.
Så jeg er helt åben og ærlig om, at jeg synes, at Arnepensionen er bedre.
Og når vi taler værdighed i forhold til tilbagetrækning, er det jo i høj grad det, der har drevet os i forhold til Arnepensionen.
Så er det rigtigt, at der i regeringsgrundlaget står, at vi vil kigge på både tilbagetrækning og seniorarbejdslivet, og nu har vi så valgt, at det spørgsmål er noget af det, der også skal diskuteres med arbejdsmarkedets parter.
Victoria Velasquez (EL), 2023-10-05:
Ib har haft et hårdt fysisk arbejde, siden han var 13 år gammel, og han er en af de mange 3F'ere, som egentlig havde set frem til at kunne gøre brug af seniorpensionen.
Faktisk benytter otte ud af ti seniorpensionen i de 3 år, som regeringen har lagt op til at sløjfe.
Regeringen har sagt, at der skal være trepartsforhandlinger, og at man simpelt hen vil lave en Arnepluspension, men opsummeret tager man penge ud af tilbagetrækningsmulighederne.
Det i sig selv er rimelig alvorligt, og nu er der kommet et finanslovsforslag, hvor man vil fjerne yderligere flere hundrede millioner kroner, der skulle være gået til tilbagetrækning.
Så mener statsministeren ikke, at det er et problem, at man simpelt hen rokker ved den aftale?
Carsten Bach (LA), 2023-10-05:
Den ultimative frisættelse af folkeskolen må jo næsten være friskole.
Det er jo sådan set, kan man sige, konsekvensen af det.
Nu, når vi har en friskole – som faktisk, vil jeg vove at påstå, er en af årsagerne til, at vi dog trods alt stadig væk ser en vis kundskab hos vores grundskoleelever – kunne det så ikke være en idé også at tage nogle initiativer for at få øget andelen af friplejehjem til de beboere, de medborgere, der er på plejehjem?
Mette Frederiksen (S), 2023-10-05:
Når vi taler om frisættelsen af folkeskolen, er det jo særlig relevant, fordi fri- og privatskolerne sådan set har nogle flere frihedsrettigheder, end folkeskolen har.
Det, der har været en af drivkræfterne i den her regering, er at afdække, om ikke vi kan give den almindelige folkeskole, som trods alt er næsten 80 pct. af børnenes skole, nogle af de samme muligheder for at få funderet en skole i det lokalsamfund, som skolen er omdrejningspunkt for.
Det betyder ikke, at der ikke også er spørgsmål, der kan være relevante i forhold til fri- og privatskoler.
Men som sagen er i dag, har de jo flere frihedsrettigheder, end folkeskolen har.
Carsten Bach (LA), 2023-10-05:
Jeg tror faktisk, jeg vil starte med at love, at jeg ikke spørger til, hvem der er ressortminister på havvindenergiområdet.
I stedet for vil jeg gå hele vejen tilbage til i går morges, hvor Socialdemokratiets ordfører meget, meget entusiastisk fortalte salen her, at Socialdemokratiet tør forandre, og at Socialdemokratiet vil forandre.
Man skulle jo så næsten tro, at Socialdemokratiet i bedste Palle, Polle og Ruth-stil var ude på noget, hvilket så faktisk også var tilfældet.
For Socialdemokratiet var ude på at sætte folkeskolen fri.
Men hvad er Socialdemokratiets politik, når det kommer til friskolerne?
Er friskolerne måske blevet fladmast i SVM-samarbejdet?
Mette Frederiksen (S), 2023-10-05:
Altså, hvis vi taler om, hvem der er ressortminister for klima og energi, er det klima- og energiministeren.
Peter Skaarup (DD), 2023-10-05:
Hvem er det så?
Hvem er ressortminister på den her sag?
Mette Frederiksen (S), 2023-10-05:
Det er altså ikke noget, den her statsminister har opfundet.
Det er almindelig, gængs praksis, i øvrigt på tværs af skiftende regeringer og både røde og blå statsministre, at det er ressortministeren, som er ansvarlig, og det gælder også fortsat.
Peter Skaarup (DD), 2023-10-05:
Tak til statsministeren for besvarelser og historier fra »Matador«.
Jeg vil godt vende tilbage til den sag, som flere andre har spurgt ind til, nemlig hvem der egentlig har ressortansvaret som minister på det her område.
Som sagt af flere virker det lidt mærkeligt, at udenrigsministeren pludselig sætter sig i spidsen for sådan et udvalg.
Flere har spurgt, bl.a. har hr. Søren Pape Poulsen spurgt: Hvem er ressortminister?
Statsministeren plejer at sige: Jeg kan ikke møde i samråd; jeg kan ingenting gøre; det er jo ressortministeren, I skal spørge.
Hvem er det, vi skal spørge?
Mette Frederiksen (S), 2023-10-05:
Jamen jeg argumenterer ikke for andet end det, jeg allerede har sagt, altså at det, der har været regeringens ønske, har været at finde en vej igennem, i forhold til at den åbne dør blev lukket.
Jeg minder igen i al stilfærdighed om, at det var der også en meget, meget stor utilfredshed med i Folketinget dengang – forståeligt nok.
Signe Munk (SF), 2023-10-05:
Jeg tror ikke, man sådan skal have fagteknisk indsigt i det her område for at svare på det næste spørgsmål.
Statsministeren sagde til nogle af de andre spørgere, at regeringen har den interesse, at der er flest mulige havvindprojekter, der hurtigst muligt skal komme igennem.
Må jeg bare minde om, at i havplanen lukkede man ned for 24 af åben dør-projekterne.
Der var tre tilbage, bl.a. det ved Vikinge Banke, der er CIP's projekt.
Altså, hvordan kan statsministeren argumentere for, at det skulle være den langsomste model?
Mette Frederiksen (S), 2023-10-05:
Jeg må være ærlig og sige, at når vi nu begynder at komme ind i Energistyrelsens vurderinger, kan der godt være spørgsmål, hvor jeg selv kommer til kort.
Jeg har beskæftiget mig med det her som statsminister på et sådan lidt mere overordnet plan, og jeg ved, at fru Signe Munk er ret godt nede i detaljerne på klimaområdet, så man vil sagtens kunne stille spørgsmål, jeg ikke kan svare på, og det gælder i øvrigt også på landbrugsområdet.
Men man kan sige, at helt generelt er der ikke noget mærkeligt i, at andre ministre i en regering også engagerer sig i andre områder end det, der er deres snævre ressort.
Vi har i den her regering på en række områder tværgående ministerudvalg, der f.eks. arbejder med skolen og andre spørgsmål.
Så det i sig selv vil jeg nødig se problematiseret, for det kan sådan set give god mening i en regering, at man godt kan arbejde sammen på tværs.
Det ændrer ikke på, hvem det er, der har ressortansvaret.
Signe Munk (SF), 2023-10-05:
Jeg vil også følge lidt videre op på, hvad der, kan man sige, udvikler sig til en føljeton omkring åben dør-ordningen.
Det er jo sådan, at klimaministeren var den ansvarlige minister, som fremlagde en redegørelse omkring, hvorfor åben dør-ordningen var sat i bero.
Det var Energistyrelsen, som administrativt først tog beslutningen om at sætte åben dør-ordningen i bero.
Begrundelsen i redegørelsen fra Energistyrelsen – nu har jeg lige skimmet den igennem igen – er, at åben dør-ordningen havde den udfordring, at der ikke var konkurrence i modellen, i forhold til at man kunne byde ind på et område og få det tildelt.
Når det nu er klimaministeren, der hidtil har været den ansvarlige minister for åben dør-ordningen, hvordan kan det så være, at det åbenlyst må være udenrigsministeren, der så har siddet for bordenden i et havvindudvalg omkring åben dør-ordningen?
Anna Falkenberg (SP), 2023-10-05:
Jeg er helt enig, og jeg tænker, at det første, vi i hvert fald kan gøre, er at insistere på at deltage i de forhandlinger, der har relevans for os, for det er der, vi kan have noget at sige om de forhandlinger og de prioriteringer, der bliver lavet.
Så det tror jeg er det første skridt.
Og så tror jeg, det også er at insistere på, at man i alle ministerier forsøger at tænke: Hvad kan vi gøre fælles, altså fra færøsk og grønlandsk side?
Hvad kan også gavne Færøerne og Grønland i de forskellige ressortministerier?
For det er ikke kun i Udenrigsministeriet eller i Justitsministeriet.
Det er sådan set generelt over alle ressortministerierne.
Mette Frederiksen (S), 2023-10-05:
Hverken jeg eller regeringen har noget imod friplejehjem.
Jeg er ikke helt sikker på, at jeg forstod, hvad der blev sagt før – om der i virkeligheden er et ønske om at gøre alle folkeskoler til fri- og privatskoler.
Det kan jeg i hvert fald sige at vi ikke deler.
Vi har et grundlæggende ønske om, at der er et godt skoletilbud til alle børn, og folkeskolen er og bliver omdrejningspunktet for skolepolitikken i Danmark.
Så skal der være et alternativ, og det er der mange steder i en friskole og i en privatskole.
Men det er folkeskolen, der er omdrejningspunkt, og sådan vil det jo også være på ældreområdet.
Men der er friplejehjem.
Er der plads til flere friplejehjem?
Ja, det er der givet.
Mona Juul (KF), 2023-10-05:
Tak for statsministerens tale.
Der er ikke nogen tvivl om, at da statsministeren kastede sig ind i åben dør-ordningen, havde jeg i hvert fald herfra en forhåbning om, at vi så kunne få det løst.
Det lod sig ikke gøre.
Jeg mangler stadig væk et svar på, hvorfor de seks ministeriers forslag ikke kom videre i Koordinationsudvalget, og det har jeg ikke oplevet at statsministeren har svaret på endnu.
Det kunne jeg godt tænke mig.
Jeg kunne også godt tænke mig at få svar på, når jeg nu kan læse mig til, at der er flere embedsfolk, der rent faktisk været har meget utrygge og har været meget kritiske over for åben dør-processen, om det er noget, statsministeren er blevet informeret om, altså om statsministeren har kendskab til det.
Det kunne jeg også rigtig godt tænke mig at få svar på.
Mette Frederiksen (S), 2023-10-05:
Altså, der er jo ingen tvivl om, at udtagning af lavbundsjorder er en rigtig god idé.
Vi har også snakket om det længe.
Der er ikke den hast i udtagningen, som jeg tror vi kunne ønske os.
Nu blev det sagt før fra Nye Borgerliges side, at det alene var kommunernes udfordring.
Jeg forstår, at det i det hele taget måske har været lidt mere bøvlet ude i det »ægte« land at få truffet de her beslutninger, end når man lige sidder og snakker om det politisk.
Men eftersom det faktisk er noget af det, vi vel nærmest er mest enige om på landbrugsområdet her i Folketinget, var det måske også noget, vi i fællesskab kunne facilitetere kom til at gå hurtigere.
Carl Valentin (SF), 2023-10-05:
Det var jo faktisk et historisk tiltag, man tog, som den nye regering så har valgt at udskyde.
For jeg synes, det var meget markant, at man droppede det tiltag.
I forhold til nedbringelsen af kvælstof kunne jeg godt tænke mig at høre statsministeren, hvad man tænker om at oprette en jordfond, som SF har foreslået, ved de kommende finanslovsforhandlinger – en jordfond på 6 mia. kr., som kan være med til at udtage landbrugsjord, så vi kan få nedbragt landbrugets udledning af kvælstof.